**Ziņojums par ministriju sagatavotajiem uz Krīzes vadības padomes sekretariātā iesniegtajiem Nozaru apdraudējuma plāniem**

Atbilstoši Nacionālās drošības likuma 23.panta otrajai daļai Ministrijas prognozē to kompetencē esošo nozaru apdraudējumus un plāno apdraudējumu novēršanu, pārvarēšanu un iespējamo seku likvidēšanu. Nozaru apdraudējumu novēršanas, pārvarēšanas un iespējamo seku likvidēšanas plānus ministrijas iesniedz apstiprināšanai attiecīgajiem Ministru kabineta locekļiem. Plānu projektus pirms apstiprināšanas ministrijas iesniedz izvērtēšanai Krīzes vadības padomē. Apstiprinātos plānus ministrijas iesniedz Krīzes vadības padomē izmantošanai padomes darbā.

Aizsardzības ministrija 2011.gada 7.decembrī ir paudusi viedokli, ka atbilstoši Nacionālās drošības likuma prasībām tā katru gadu sagatavo Militāro draudu analīzi, kuru izskata Nacionālajā drošības padomē un Ministru kabinetā. Saeimā ne retāk, kā reizi katrā sasaukumā izskata Aizsardzības ministrijas sagatavoto Valsts aizsardzības koncepciju. Vienlaikus pamatojoties uz minētajiem dokumentiem tiek izstrādāts Valsts aizsardzības plāns. Ņemot vērā minēto Aizsardzības ministrija neuzskata par lietderīgu Nozares apdraudējuma plānu iesniegt papildus izskatīšanai Krīzes vadības padomē.

Ministrijas, kuras iesniegušas Nozares apdraudējuma plānus Krīzes vadības padomes sekretariātā to izskatīšanai Krīzes vadības padomes sēdē:

|  |  |  |
| --- | --- | --- |
| **Ministrija** | **Iesniegšanas datums** | **Piezīmes**  |
| Izglītības un zinātnes ministrija  | 2012.gada 17.janvāris | Plāns ir terminēts 2010 – 2013.gadam |
| Finanšu ministrija | 2012.gada 3.februāris |  – |
| Zemkopības ministrija | 2012.gada 9.februāris |  – |
| Satiksmes ministrija  | 2012.gada 18.janvāris2014.gada 31.jūlijs2015.gada 25.septembris |  – |
| Iekšlietu ministrija | 2015.gada 27.augusts | – |

**Secinājumi**

1. Nav noteikta vienota struktūra plāna saturam.
2. Vairākas ministrijas Nozares apdraudējuma plānu nav iesniegušas izskatīšanai Krīzes vadības padomē.
3. Atsevišķi Nozares apdraudējuma plāni ir terminēti.
4. Pastāv vairāki citi plānošanas dokumenti (plāni), kas nosaka pasākumus attiecīgās nozares darbības nodrošināšanai apdraudējuma gadījumā.

M.Baltmanis, 67075818

martins.baltmanis@vugd.gov,lv